Waray-Waray News: PGMA malarga pa Beijing yana nga adlaw para mag-atender san ika pito nga ASEM
ni Ailene N. Diaz
Manila (23 October) -- Si Presidente Gloria Macapagal-Arroyo malarga yana nga adlaw (Huebes) para sin lima ka adlaw nga biahe pa China para umapi san 44 nga mga lederes ngan mga delegado tikang sa mga nasud san Asia ngan Europa para san ika pito nga Asia-Europe Meeting (ASEM) tikang Oktobre 24-25, 2008.
Tikang sa Wuhan sa probinsya sa Hubei diin an Presidente makikigkita san mga posible nga mga mamuruhunan sa Pilipinas dida san nag-uuswag nga industria sa automotive, an Presidente in madiritso sa Chinese capital para makigsumpay ngan makig sayo san mga kaalyado sini sa Asia ngan Europa para mabaton an pagluya san ekonomiya pankalibutan tungod san pautang.
An tema sa ASEM mao an "Vision and Action – Towards a Win-Win Solution.'
Ginhihimo sa butnga san nangangayat nga kahimtang, an meeting san mga lederes tikang san duha nga kontinento in makakagbuhat sin halarum nga diskusyon matungod san pankalibutan ngan Asian-European regional nga pam politika, ekonomiya, sosyedad ngan kultura.
Si Presidente Arroyo sa diri pala maiha nasugad nga an pankalibutan nga krisis pinansyal labot san iba pa nga mayor nga mga isyus in pag iiristuryahan san nasabi nga summit. Gin-aghat niya an nagtutubo ngan nag-uuswag nga mga nasyon nga magkasarayo ngan magkab-ot sin sayo nga ginburubligan nga pamaagi para makag andam san kusog dara san pagrumpag san dagko ngan masarig nga ekonomiya.
An Presidente nagproponer nga an ASEAN+3 magkatirirok sa sayo nga dapit para iristuryahan an impact san presente nga natatabo nga pagkuri dara san pautang.
An ASEAN + 3 in ginkokomponer san napulo (10) nga mga miembro nga nasud san Association of South-East Asian Nations (ASEAN) – Brunie, Cambodia, Indonesia, Laos, Malaysia, Myanmar, Philippines, Singapore, Thailand ngan Vietnam ngan an tulo nga Asian nga mga nasud san Norte nga mao an China, Japan ngan South Korea.
Gintindog sa tuig 1996, an mga miembro san ASEM kaapi na yana an ASEAN, ASEAN Secretariat, an 27 nga mga nasyon sa European Union (EU), an European Commission; ngan China, Japan, Republic of Korea, India, Mongolia ngan Pakistan. (PIA-Northern Samar) [top]
war_Latn kac_Latn war_Latn war_Latn eng_Latn war_Latn war_Latn war_Latn war_Latn war_Latn